
                   องค์การบริหารส่วนตำบลปากแพรก



                                                                    อำเภอปากพนัง  นศ  ๘๐๑๔๐
                                                                              ๑๓  มิถุนายน  ๒๕๕๕
เรื่อง    เรียกประชุมสภาองค์การบริหารส่วนตำบลปากแพรก
เรียน    สมาชิกสภาองค์การบริหารส่วนตำบลปากแพรก
อ้างถึง   หนังสือองค์การบริหารส่วนตำบลปากแพรก  ที่ นศ ๘๖๔๐๑/ว ๔  ลงวันที่  ๑๕  กุมภาพันธ์  ๒๕๕๕
สิ่งที่ส่งมาด้วย   ประกาศเรียกประชุมสภาองค์การบริหารส่วนตำบลปากแพรก                                จำนวน  ๑  ฉบับ
ตามที่แจ้งว่าสภาองค์การบริหารส่วนตำบลปากแพรก  ในคราวประชุมสภา  สมัยสามัญที่ ๑                ครั้งที่  ๑/๒๕๕๕  ประจำปี  พ.ศ. ๒๕๕๕  เมื่อวันที่ ๑๓  กุมภาพันธ์  พ.ศ. ๒๕๕๕  ได้กำหนดสมัยประชุมสามัญ  ประจำปี  พ.ศ.๒๕๕๕  ตามมาตรา  ๕๓  และมาตรา  ๕๔  แห่งพระราชบัญญัติสภาตำบล  และองค์การบริหาร ส่วนตำบล  พ.ศ. ๒๕๓๗  (แก้ไขเพิ่มเติม  ฉบับที่  ๖  พ.ศ. ๒๕๕๒)  ความละเอียดแจ้งแล้วนั้น
บัดนี้  ประธานสภาองค์การบริหารส่วนตำบลปากแพรก  ได้เรียกประชุมสภาองค์การบริหาร               ส่วนตำบลปากแพรก  สมัยสามัญ  สมัยที่ ๒ ประจำปี พ.ศ. ๒๕๕๕ ตั้งแต่วันที่ ๑๖ มิถุนายน พ.ศ. ๒๕๕๕             เป็นต้นไปทั้งนี้  หากผู้บริหารหรือสมาชิกสภาองค์การบริหารส่วนตำบลปากแพรก  ผู้ใดมีญัตติหรือเรื่องอื่นใด            ที่จะต้องให้สภาองค์การบริหารส่วนตำบลปากแพรกพิจารณา  ให้เสนอญัตติล่วงหน้าเป็นหนังสือเพื่อประธานสภาจะได้บรรจุเข้าระเบียบวาระการประชุมต่อไป  รายละเอียดปรากฏตามสิ่งที่ส่งมาด้วย


                     จึงเรียนมาเพื่อทราบ

ขอแสดงความนับถือ
(นายภัยรีบ  ศักดิ์เกิด)                 
ประธานสภาองค์การบริหารส่วนตำบลปากแพรก
สำนักงานปลัด อบต.
ฝ่ายกิจการสภา
โทร./โทรสาร. ๐๗๕ – ๓๔๙๐๕๘

ประกาศสภาองค์การบริหารส่วนตำบลปากแพรก
เรื่อง  เรียกประชุมสภาสมัยสามัญ  สมัยที่ ๒ ประจำปี  พ.ศ. ๒๕๕๕
…………………………………….



ตามมติสภาองค์การบริหารส่วนตำบลปากแพรก  สมัยสามัญ  สมัยที่ ๑ ประจำปี ๒๕๕๕                  เมื่อวันที่  ๑๓  เดือน  กุมภาพันธ์  ๒๕๕๕  ได้กำหนดวันเริ่มสมัยประชุมสภาองค์การบริหารส่วนตำบลปากแพรก  สมัยสามัญประจำปี  พ.ศ. ๒๕๕๕  สมัยที่  ๒  ในวันที่  ๑๖ – ๓๐  มิถุนายน  พ.ศ. ๒๕๕๕


อาศัยอำนาจตามความในมาตรา  ๕๓  และมาตรา  ๕๔  แห่งพระราชบัญญัติสภาตำบล                     และองค์การบริหารส่วนตำบล  พ.ศ. ๒๕๓๗  ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๖) พ.ศ. ๒๕๕๒  ประกอบข้อ ๒๒ ของระเบียบกระทรวงมหาดไทย  ว่าด้วยข้อบังคับ                 การประชุมสภาท้องถิ่น พ.ศ. ๒๕๔๗  จึงเรียกประชุมสภาองค์การบริหารส่วนตำบลปากแพรก  สมัยสามัญ              สมัยที่ ๒ ประจำปี  พ.ศ. ๒๕๕๕  ตั้งแต่วันที่  ๑๖  มิถุนายน  พ.ศ. ๒๕๕๕  เป็นต้นไป



จึงประกาศให้ทราบโดยทั่วกัน
ประกาศ  ณ  วันที่  ๑๓  มิถุนายน  พ.ศ. ๒๕๕๕

(นายภัยรีบ   ศักดิ์เกิด)
ประธานสภาองค์การบริหารส่วนตำบลปากแพรก









































































































